CELEX: 62020CN0122
Language: hu
Date: 2020-02-21 00:00:00
Title: C-122/20. P. sz. ügy: A Törvényszék (ötödik tanács) T-319/19. sz., Bruno Gollnisch kontra Európai Parlament ügyben 2019. december 10-én hozott végzése ellen Bruno Gollnisch által 2020. február 21-én benyújtott fellebbezés

25.5.2020   
            
            
               HU
            
            
               Az Európai Unió Hivatalos Lapja
            
            
               C 175/6
            
         
      A Törvényszék (ötödik tanács) T-319/19. sz., Bruno Gollnisch kontra Európai Parlament ügyben 2019. december 10-én hozott végzése ellen Bruno Gollnisch által 2020. február 21-én benyújtott fellebbezés
      (C-122/20. P. sz. ügy)
      (2020/C 175/06)
      Az eljárás nyelve: francia
      
         Felek
      
      
         Fellebbező: Bruno Gollnisch (képviselő: B. Bonnefoy-Claudet ügyvéd)
      
         A másik fél az eljárásban: Európai Parlament
      
         A fellebbező kérelmei
      
      A fellebbező azt kéri, hogy a Bíróság
      
                  —
               
               
                  semmisítse meg az Európai Unió Törvényszéke által a T-319/19. sz. ügyben 2019. december 10-én hozott végzést;
               
            
                  —
               
               
                  újbóli határozathozatal céljából utalja vissza az ügyet az Európai Unió Törvényszéke elé;
               
            
                  —
               
               
                  ítéljen meg számára továbbá 5 000 €-t a jelen fellebbezés eljárási költségei jogcímén;
               
            
                  —
               
               
                  az Európai Parlamentet kötelezze a költségek viselésére.
               
            Amennyiben a Bíróság úgy véli, hogy megfelelő információkkal rendelkezik, a felperes azt kéri, hogy a Bíróság
      
                  —
               
               
                  érdemben bírálja el a jogvitát;
               
            
                  —
               
               
                  semmisítse meg az Európai Parlament Elnökségének 2018. december 10-i, az európai parlamenti képviselők statútumának alkalmazási szabályai módosításáról szóló határozatot;
               
            
                  —
               
               
                  adjon helyt a fellebbező első fokon előterjesztett kérelmeinek, nem érintve a fellebbezéssel megtámadott végzés ellen irányuló kereseti kérelmeket;
               
            
                  —
               
               
                  az Európai Parlamentet kötelezze az összes költség viselésére.
               
            
         Jogalapok és fontosabb érvek
      
      A fellebbező azt kifogásolja, hogy a végzés helytelenül állapította meg, hogy a megtámadott határozat nem érintette őt egyedileg, és így a 2019. február 27-i panasza nem minősült pert megelőző eljárásnak, és annak figyelembevétele hiányában úgy kell tekinteni, hogy a keresetindításra vonatkozó határidők lejártak.